1863ના ન્યુયોર્ક’ના સિવિલ વોર સમયેના હુલ્લડો અને 1992ના લોસ એન્જેલસના હુલ્લડો બાદ ડેટ્રોઇટ’ના આ હુલ્લડો , અમેરિકાન હુલ્લડો’ના ઇતિહાસમાં ત્રીજા ક્રમે આવે છે કે જ્યાં આશરે 43 લોકોના મૃત્યુ થયા હતા ને આશરે 7,000થી યે વધુની ધરપકડો થઇ હતી ! પણ એ બધાયમાં ઉપરોક્ત એ ઘટના ” કે જ્યાં ત્રણ અશ્વેતો’ના મોત અને 9 અન્ય લોકો કે જેમને બર્બરતાપૂર્વક ટોર્ચર કરાયા હતા ને ખુબ જ ખરાબ રીતે મારપીટ કરાઈ હતી ” , એ તો જે તે સમયે ચકચાર મચાવી દીધી હતી ! . . અને હવે આટઆટલી પૂર્વભૂમિકા બાદ સીધો ઘટસ્ફોટ કરું તો આ મુવીએ ઇતિહાસનું ફરી એ ભયાવહ અને ફાડી નાખેલું પન્નુ , આજે 50 વર્ષો બાદ તાદ્રશ સાંધી બતાવ્યું છે. રાઇટર-ડિરેક્ટર Kathryn Bigelow અને Mark Boal’ની જોડી કે જેઓએ આ અગાઉ પણ The Hurt Locker અને Zero Dark Thirty એમ બબ્બે ધાંસુ ફિલ્મો આપી હતી અને હવે અહિંયા પણ ,તમે વ્યથિત થઇ ઉઠો એ રીતનું વાતાવરણ તેઓએ જીવંત કરી બતાવ્યું છે. મૂવીની શરૂઆત જ Jacob Lawrence‘ની ” The Migration Series ” નામે જાણીતી અદભુત એનિમેશન સિક્વન્સથી થાય છે અને આશરે પહેલી ત્રીસ ચાલીસ મિનિટોના તંગ સેટઅપ બાદ કથાનક મુખ્ય પ્રવાહમાં પ્રવેશે છે. રેસિસ્ટ માનસિકતાથી ફાટફાટ થતા ત્રણ પોલીસ જુવાનિયાવ તો કાળો કેર વર્તાવે છે ને અન્યો ચુપચાપ જોતા રહીને તેમના આ બર્બર કૃત્યમાં સાથ આપે છે ! પરસાળ અને બંધ બારણાં પાછળ એવો તો ખેલ રચાય છે કે માણસાઈના લીરેલીરા ઉડે છે ! મુવીના એક પાત્ર પ્રમાણે ક્રિમીનાલીટી કરતા પણ ય ક્યાંય વધુ બર્બર જો કોઈ છે તો એ છે ‘પોલીસ ક્રિમીનાલીટી‘ અને એ બદલ તેમને અસામાન્ય સજા થવી જોઈએ.